**ПРЕДЛОГ**

На основу члана 27. став 1. Закона о уређењу простора и грађењу “Службени гласник Републике Српске“, број: 55/10), члана 30. став 1. алинеја 7. Закона о локалној самоуправи (Службени гласник Републике Српске“, број: 101/04, 42/05 и 118/05), члана 38. став 2. тачка е. Статута Града Бијељине („Службени гласник Града Бијељина“), број: 8/13) и Одлуке о приступању изради Урбанистичког пројекта "Спортско-рекреативни центар-фудбалски терени са пратећим садржајима" на локацији МЗ "Вељко Лукић" у Бијељини („Службени гласник општине Бијељина“, број: 6/12), Скупштина Града Бијељина на својој сједници одржаној дана \_\_\_\_\_\_\_\_\_\_\_\_\_\_\_\_\_2013. године, донијела је

**О Д Л У К У**

**О УСВАЈАЊУ УРБАНИСТИЧКОГ ПРОЈЕКТА**

**„СПОРТСКО-РЕКРЕАТИВНИ ЦЕНТАР-ФУДБАЛСКИ ТЕРЕНИ СА ПРАТЕЋИМ САДРЖАЈИМА" НА ЛОКАЦИЈИ МЗ "ВЕЉКО ЛУКИЋ" У БИЈЕЉИНИ**

Члан 1.

Усваја се урбанистички пројекат „Спортско-рекреативни центар-фудбалски терени са пратећим садржајима" на локацији МЗ "Вељко Лукић у Бијељини.

Урбанистички пројекат обухвата подручје планирања у укупној површини од 19,70 ха (деветнаест запета седамдесет хектара).

Члан 2.

Урбанистички пројекат садржи:

- текстуални део предлога Урбанистичког пројекта

- комплетан графички део предлога Урбанистичког пројекта који садржи:

- копију катастарског плана Р=1:1000,

- извод из Ревизије и имене урбанистичког плана града Бијељине-план намене површина Р=1:2000,

-план просторне организације Р=1:1000,

-план саобраћаја Р=1:1000,

-план парцелације Р=1:1000,

-план регулације, нивелације и решења партера Р=1:1000,

-идејно решење објеката у обухвату Урбанистичког пројекта Р=1:100,

- синхрон план инфраструктуре Р=1:1000,

-тродимензионални приказ комплекса.

Члан 3.

Приједлог плана је урађен у ЈП „Дирекција за изградњу и развој града" Бијељина у мјесецу јуну 2013. године.

Члан 4.

О провођењу ове Одлуке стараће се општински орган Административне службе Града Бијељина надлежан за послове просторног уређења.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНЕ

Датум, \_\_\_\_\_\_\_\_\_\_\_\_\_\_\_2013. Драган Ђурђевић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке садржан је у члану 27. и 41. Закона о уређењу простора и грађењу-Службени гласник Републике Српске број 55/10, и члана 38. став 2. тачка е. Статута Града Бијељине-*Службени гласник града Бијељине број 8/13*.

Извод из примењиваних чланова:

ЗАКОН О УРЕЂЕЊУ ПРОСТОРА И ГРАЂЕЊУ, члан 27. став1.: „(1) Урбанистички пројекат доноси се за подручја која се граде као целина или су већ у значајној мери изграђена за подручја где се појавила потреба за формирањем више нових парцела, или за изградњом неколико објеката који чине комплекс изградње, као и за подручја која имају посебан културно-историјски или природни значај."

ЗАКОБ О ЛОКАЛНОЈ САМОУПРАВИ, члан 30, став 1, алинеја 7.:

"Скупштина града је орган одлучивања и креирања политике града. Њене најважније надлежности су следеће: -доноси спроведбене планове."

СТАТУТ ГРАДА БИЈЕЉИНЕ, члан 38. став 2. тачка е.:

"-доноси спроведбене планове."

**РАЗЛОЗИ ЗА ДОНОШЕЊЕ ОДЛУКЕ**

Одлука о приступању изради Урбанистичког пројекта „Спортско-рекреативни центар-фудбалски терени са пратећим садржајима" на локацији МЗ "Вељко Лукић у Бијељини, која је усвојена од стране Скупштине града Бијељине-Службени гласник општине Бијељина број 6/12, доноси се након проведене јавне расправе на Нацрт плана. Носилац припреме и организације плана, Одељење за просторно уређење, ставило је на јавни увид Урбанистички пројекат „Спортско-рекреативни центар-фудбалски терени са пратећим садржајима" на локацији МЗ "Вељко Лукић у Бијељини у времену од 25.06.2012.-24.07.2012.године у холу зграде Одељења за просторно уређење АСО Бијељина, на који није било приговора.

Пошто је план прошао сву законску процедуру, предлог плана се прослеђује Скупштини на усвајање.

**ФИНАНСИЈСКА СРЕДСТВА**

Финансијска средства потребна за доношење ове Одлуке обезбеђена су из буџета Града Бијељине.

ОБРАЂИВАЧ:

ОДЕЉЕЊЕ ЗА ПРОСТОРНО УРЕЂЕЊЕ

АСГ БИЈЕЉИНЕ

**Градоначелник Бијељине утврдио је ПРИЈЕДЛОГ ОДЛУКЕ О УСВАЈАЊУ УРБАНИСТИЧКОГ ПРОЈЕКТА „СПОРТСКО-РЕКРЕАТИВНИ ЦЕНТАР-ФУДБАЛСКИ ТЕРЕНИ СА ПРАТЕЋИМ САДРЖАЈИМА" НА ЛОКАЦИЈИ МЗ "ВЕЉКО ЛУКИЋ" У БИЈЕЉИНИ, те га прослеђује Скупштини Града Бијељина на претрес и усвајање.**

**ГРАДОНАЧЕЛНИК БИЈЕЉИНЕ**