**ПРИJEДЛOГ**

На основу члана 30., а у вези са чланом 22. Закона о локалној самоуправи („Службени гласник Републике Српске“, број: 101/04, 42/05 и 118/05) и члана 38., а у вези са чланом 20. Статута Града Бијељина („Службени гласник Града Бијељина“, број: 8/13), Скупштина Града Бијељина на својој сједници одржаној дана \_\_\_\_\_\_\_\_\_\_\_2013. године, донијела

**О Д Л У К У**

**О ЗАШТИТИ И ДРЖАЊУ ДОМАЋИХ ЖИВОТИЊА**

**НА ПОДРУЧЈУ ГРАДA БИЈЕЉИНА**

**I - ОПШТЕ ОДРЕДБЕ**

Члан 1.

Овом Одлуком регулише се: заштита животиња, њихова основна права и добробит, и поштовање њиховог живота, као и утврђивање услова за њихово држање на подручју Града Бијељина.

Члан 2.

Oвoм Одлукoм пojeдини пojмoви имajу сљeдeћe знaчeњe:

а) ималац животиње је физичко или правно лице које је власник животиње, или било које друго лице које је стално или повремено власник животиње, одговорно или задужено за животињу и одговорно за чување и контролу дјеце која имају мање од 16 година а која посједују животињу, односно лице које се бави узгајањем, заштитом, употребом, управљањем, обучавањем, превозом или продајом животиње,

б) домаће животиње су животиње које се држе или гаје за производњу хране, односно за производњу вуне, коже, крзна или у друге привредне сврхе као што су: кoпитaри, пaпкaри, пeрaд, кунићи, гoлубoви, пчеле и друго,

в) кућни љубимци су живoтињe кoje сe држe рaди дружeњa, рeкрeaциje, зaштитe или пoмoћи чoвjeку, тo су: пси, дoмaћe мaчкe, дoмaћe птицe, мaли глoдaри, тeрaриjумскe, aквaриjумскe и другe живoтињe.

Члан 3.

Ималац животиње, у зависности од врсте, пасмине, старости и њених физиолошких потреба, дужан је животињу:

а) хранити и напајати према њеним физиолошким потребама,

б) његовати и обезбиједити јој здравствену заштиту,

в) обезбиједити јој довољно простора, ако је привезана или затворена,

г) у случају да се држи у затвореном простору, обезбиједити јој довољно свјетлости, топлоте, влаге, провјетравање, хигијену простора и

д) обезбиједити такав систем надзора животиња које се држе у затвореним просторима да у случају несретног случаја ималац животиња може реаговати на прописан начин.

Члан 4.

Дужност и обавеза имаоца животиње је да тражи помоћ ветеринара у случају повреде и болести животиње, као и при њеном породу или у случају других болесних стања, а ветеринар је дужан да пружи хитну ветеринарску помоћ.

Члан 5.

(1) Забрањено је:

а) присиљавати животињу на рад и напоре које она, због свог узраста или стања, не може поднијети или који превазилазе њену снагу,

б) напуштати животиње прибављене за друштво и друге животиње држане под надзором човјека,

в) узгојену или отхрањену дивљу животињу изложити слободној природи или је ондје населити, ако није припремљена за преживљавање у таквом животном простору,

г) наносити бол, патњу или озљеду животињама при дресури,

д) мучити, убијати или озљеђивати животиње током снимања филмова, рекламних порука или сличних намјена,

ђ) провјеравати снагу животиње на другој животињи, хушкати једну животињу на другу, те организовати борбе животиња,

е) хушкати животиње на човјека, осим при дресури паса у министарству надлежном за унутрашње послове или за потребе војске,

ж) обављати оперативно-козметичке и хируршке захвате на животињама који нису прописани као својствени појединим пасминама, о чему ће министар донијети посебан пропис,

з) хранити живим животињама друге животиње,

и) употребљавати живе животиње као мамце у лову и риболову,

ј) онемогућавати кретање животињи тако да јој се наноси бол, патња или озљеда,

к) болесне иозлијеђене животиње или животиње са видљивом маном користити у запрези или под седлом,

л) потицати животиње у расту додавањем хормона раста у храни,

љ) одстрањивање гласница живини,

м) болно поткивање копитара,

н) одстрањивање канџи мачкама,

њ) сполно злоупотребљаватиживотиње,

о) појести животињу која је кућни љубимац,

п) испробаватиоружјена животињи и

р) при тренингу или другим спортским такмичењима или сличним приредбама примјењивати мјере на животињикоје узрокују знатне болове, патње или озљеде и које могу утицати на способност животиња, као и животињама давати средства за допинг.

Члан 6.

(1) Усмрћивање животиња може се спровести, ако:

а) се животиња не може излијечити, а останак у животу ће јој узроковати непотребне болове и патњу,

б) је животиња достигла високу старост и отказују јој основне животне функције,

в) животиња болује од неизљечиве или заразне болести, посебно оне која може угрозити људе,

г) је животиња опасна за околину,

д) је протекао рок од 30 дана од дана када је за животиња, коју није могуће удомити, дошла у склониште,

ђ) није могуће набавити људске ћелије или ткиво за вршење експеримената и ако технологија која је на располагању не задовољава захтјеве истраживања,

е) је животиња у агонији,

ж) је усмрћивање потребно ради одржавања природне равнотеже у ловишту, у складу са Законом о ловству и

з) се одвија у оквиру мјера за уништавање штеточина, а на други начин се неможе спријечити.

(2) За случајеве из става 1. тачка а) и б) овог члана, о усмрћивању одлучује ималац животиње, по упутству ветеринара, а за случајеве из става 1. тачка в), г) и е) овога члана, ветеринар.

Члан 7.

(1) Забрањено је држање домаћих животиња у екстра, првој, другој, трећој и четвртој пословно - стамбеној зони.

(2) Границе зона из претходног става су прописане Одлуком о грађевинском земљишту ("Службени гласник општине Бијељина", број: 12/09).

Члан 8.

(1) На подручју Града Бијељине, које није обухваћено одредбама члана 7. ове Одлуке, као и у сеоским насељима, за држање домаћих животиња треба обезбиједити услове, одређене овом Одлуком.

(2) Домаће животиње из стaвa 1. oвoг члaнa морају се држати у објектима изграђеним за ту сврху, уколико одредбама ове Одлуке није другачије прописано.

Члан 9.

Oдрeдбe oвe Одлукe кoje сe тичу oгрaничeнoг брoja држања животиња нe oднoсe сe нa одгајивачнице паса или мачака.

**II - ПОСЕБНЕ ОДРЕДБЕ**

**1. Кућни љубимци**

Члан 10.

На подручју Града Бијељина дозвољено је, у складу са овом Одлуком, држање кућних љубимаца који не угрожавају физички и психички интегритет, личну сигурност и имовину грађана, и који не ремете мир, не угоржавају општу хигијену стамбене јединице као и животну средину и не изазивају осјећај страха или гађења, при чему услови гајења у потпуности задовољавају њихову добробит.

Члан 11.

(1) Имаоци паса и мачака дужни су да региструју псе и мачке у року од седам дана од стицања власништва, ветеринарској организацији која води регистар за сваку поједину животињу.

(2) Ради идентификације све животиње трајно треба да буду означене, а имаоци паса и мачака дужни су да изврше трајно означавање паса и мачака помоћу микрочипа.

(3) Забрањено је уклањање микрочипа из става 2. овог члана осим у случају ако постоје за то оправдани здравствени разлози.

Члан 12.

Ималац кућног љубимца дужан је да му обезбиједи одоговарајући смјештај, бригу и пажњу - у складу са његовим физиолошким потребама и потребама у понашању, укључујући одговарајућу храну, воду, склониште, физичку активност и друштво других животиња исте врсте.

Члан 13.

(1) У објектима или зградама колективног становања једно домаћинство може држати у стану највише једног пса, односно највише три мачке, а њихов подмладак најдуже до четири мјесеца старости.

(2) У објектима из става 1. овог члана није дозвољено држање паса и мачака на балкону, тераси или лођи, на тавану, подруму или другој заједничкој просторији и увођење паса и мачака у лифтове, осим када исте истовремено не користе станари и грађани.

(3) У дворишту стамбене зграде са два или више станова (у даљем тексту: заједничко двориште) могу се држати највише два пса, односно три мачке, а њихов подмладак најдуже до четири мјесеца старости, уз писмену сагласност више од половине етажних власника стамбене зграде овјереног од стране надлежног органа заједнице етажних власника.

(4) У дворишту индивидуалног стамбеног објекта могу се држати два пса и три мачке, а њихов подмладак најдуже до четири мјесеца старости.

Члан 14.

Украсне и егзотичне птице (птице пјевачице, папагаји и сл.) могу се држати и на терасама, под условима да се тиме не угрожавају сусједи, пролазници и не загађује животна средина.

Члан 15.

(1) Пас чувар се мора држати у посебно ограђеном простору за пса (бокс), односно кућици која мора бити удаљена од сусједне парцеле или дворишта најмање 3 метра, или везан на ланцу тако да не може угрозити пролазнике и сусједе, а најмање 1 м од сусједне парцеле односно ограде.

(2) На улазу у кућу односно двориште у којем се држи пас - чувар, мора на видном мјесту стајати табла са натписом “ ЧУВАЈ СЕ ПСА”.

Члан 16.

Уколико пас при извођењу из стана запрља или загади степениште, стазу, пут, зелену површину или други простор, ималац пса је дужан да загађену површину очисти, опере и по потреби дезинфикује.

Члан 17.

(1) Пас може слободно да се креће само у стану или ограђеном простору у дворишту под условом да му је онемогућен излазак, а ималац га може извести ван затвореног простора само на кратком поводнику дужине 1,5 м и са заштитном корпом на њушци.

(2) Без заштитне корпе, а на одговарајућем поводнику, могу се изводити пси малих и средњих раса до 10 кг. тежине, као и штенад до четири мјесеца.

(3) Од одредбе из става 1. изузимају се ловачки пси, који могу да се крећу слободно на територији ловишта за вријеме лова и овчарски пси за вријеме чувања стоке уз обавезно присуство власника.

Члан 18.

(1) Држаоци паса старијих од четири мјесеца дужни су ради цјепљења да пријаве псе сваке године, у периоду октобар-децембар мјесец, ветеринарској служби на свом подручју која врши здравствену заштиту стоке.

(2) Ако неко накнадно набави пса, или пас наврши четири мјесеца живота након горе наведеног периода, дужан је да у року од 15 дана пријави ветеринарској служби.

Члан 19.

(1) Пас који се затекне у кругу или дворишту предузећа, сматра се да припада лицу које га храни и чува дуже од три дана.

(2) Лице из става 1. овог члана дужно је пријавити пса ветеринарској служби, вакцинисати га односно пријавити Азилу хигијеничарске службе.

Члан 20.

(1) Ималац пса дужан је да региструје пса на начин одређен посебним прописом код надлежне ветеринарске службе из члана 18. ове одлуке.

(2) Надлежна ветеринарска служба води картотеку са идентификационим подацима пријављених паса, која садржи следеће податке: презиме, име и адресу власника, односно држаоца, име, пол, старост, тачан и читљив опис и категорију пса, број регистрационе маркице или број тетовира, датум дехелминтације и цијепљења против бјеснила.

(3) Имаоцу пса издаје се потврда за пријављеног пса са подацима из претходног става.

Члан 21.

(1) Забрањено је увођење пса у објекте и на просторе на којима је јасно истакнут знак забране, који је кружног облика са прецртаним ликом пса.

(2) Одредбе претходног става не односе се на псе - водиче слијепих особа.

Члан 22.

Забрањује се извођење, шетња и пуштање паса на дјечијим игралиштима, у двориштима предшколских, школских и здравствених установа, уређеним јавним парковима, пјешачким зонама и спортским теренима, осим ако се ради о јавним површинама одређеним за ту намјену од стране надлежног органа Града за комуналне послове.

Члан 23.

(1) Ако пас или мачка озлиједе неко лице, ималац животиње дужан је о томе одмах обавијестити ветеринарску инспекцију.

(2) Ималац животиње дужан је поступити по налогу ветеринарске инспекције и животињу смјестити у карантин.

Члан 24.

Комунална полиција и ветеринарска инспекција забраниће даље држање пса и мачке имаоцу који се не придржава одредби ове одлуке и наредиће да се пас или мачка смјесте у Азил хигијеничарске службе.

**2. Пернате домаће животиње**

Члан 25.

(1) Перната животиња може да се држи у помоћним објектима или просторијама, као и у двориштима индивидуалне стамбене изградње, у ограђеном простору или у кавезу, изузев у зонама наведеним у члану 7. ове Одлуке.

(2) Перната животиња може да се држи и на отвореном простору, у дворишту, под условом да је овај ограђен, на такав начин да се спречава неконтролисан излазак живине, и уређен тако да се може хилгијенски одржавати.

(3) Објекат, просторија, или кавез за држање пернате животиње мора бити удаљен најмање 5 метара од стамбеног објекта изграђеног на истој парцели, а 8 метара од стамбеног објекта на сусједној парцели.

(4) Ако двориште или помоћни објекат, или просторију користи више власника или корисника, перната животиња се може држати под условима прописаним овом одлуком - само ако се с тим сагласе сви власници, односно корисници дворишта, објекта или просторије.

Члан 26.

Забрањено је држати живину (пилиће, кокошке, ћурке и украсну перад) у стамбеним зградама, на балкону, у подруму, на тавану и другим заједничким просторијама у граду и у насељеним мјестима.

Члан 27.

Голубови се могу држати у посебним просторијама на тавану или у посебно изграђеним одговарајућим објектима или кавезима, у дворишту.

Члан 28.

(1) Пасионари одгајивачи расних голубова могу држати голубове само породичним зградама, двориштима и другим одговарајућим објектима, под условом да тиме не загађују човјекову околину.

(2) За држање више од 10 голубова мора се изградити стални објекат у дворишту или посебна просторија на тавану, а за држање до 10 голубова може се изградити привремени објекат, као што је кавез од дасака, жице или другог сличног материјала.

Члан 29.

(1) Подови сталних и привремених објеката за држање голубова морају бити изграђени од непропустљивог материјала који се може лако чистити и дезинфиковати.

(2) Стални и привремени објекти за држање голубова морају се редовно чистити и најмање два пута годишње дезинфиковати.

Члан 30.

Ако двориште, таван или помоћни објекат користе више власника или корисника, голубови се могу држати под условима прописаним овом одлуком, само ако се са тим сагласе сви власници, односно корисници дворишта, тавана или помоћног објекта.

**3. Кунићи**

Члан 31.

(1) Кунићи се могу држати у помоћним објектима и просторијама, као и у двориштима индивидуалне стамбене изградње, у ограђеном простору или у кавезу.

(2) Помоћни објекат или просторија, ограђени простор или кавез за држање кунића морају бити изграђени од тврдог материјала који се може лако чистити и дезинфиковати.

(3) У помоћном објекту или просторији, ограђеном простору или у кавезу, могу се држати највише 2 кунића на једном квадратном метру.

(4) Ако двориште, помоћни објекат или просторију користи више власника или корисника, кунићи се могу држати под условима прописаним овом одлуком, само ако се са тим сагласе сви власници, односно корисници дворишта, помоћног објекта или просторије.

**4. Копитари и папкари**

Члан 32.

(1) На изграђеним парцелама индивидуалног становања, могу се држати копитари и папкари у посебно изграђеним објектима-стајама, које морају бити освијетљене, са природном вентилацијом и вратима окренутим ка дворишту, сем у зонама наведеним у члану 7. ове одлуке.

(2) У летњим месецима копитари и папкари се могу држати и испод надстрешнице или у ограђеном простору изван објекта под условом да се обезбеди одвођење нечистоће у складу са ставом 4. и 5. овог члана.

(3) Уколико се копитари и папкари држе у неком од објеката из претходна два става а који је изграђен на парцели мањој од 500 м² ималац животиња мора за исто имати прибављену писану сагласност власника сусједних парцела са којима граничи.

(4) Стаје морају бити саграђене од тврдог материјала са подовима од непропустљивог материјала и нагибом према каналу за одвођење нечистоће у прихватну јаму или ђубриште.

(5) Ђубриште за чврст стајњак мора бити изграђено од тврдог грађевинског материјала са цементном кошуљицом, покривено тако да спречава пропуштање и отицање нечистоће и загађивање околине.

(6) Прихватна јама за осоку мора бити изграђена од чврстог непропустивог грађевинског материјала, отпорног на дејство отпадних материја, са поклопцем тако да спречава пропуштање и изливање осоке.

(7) Ђубриште и прихватна јама морају се редовно празнити, а садржај превозити транспортним средствима која онемогућавају просипање и загађивање околине.

Члан 33.

У стаји се може држати одређени број копитара и папкара зависно од површине објекта и то:

а) говеда, коњи, магарци, мазге и муле-по једна животиња на првих 10 м², а на

сваких следећих 5 м² -по једна животиња.

б) овце, козе и свиње-по једна животиња на свака 2 м².

Члан 34.

(1) Објекти за држање из члана 32. став 1. ове одлуке, морају бити удаљени од стамбеног објекта на истој парцели најмање 5 (пет) метара, а од стамбеног објекта на сусједној парцели најмање 15 (петнаест) метара.

(2) Објекти за држање домаћих животиња из члана 32. став 2. ове одлуке морају бити удаљени од стамбеног објекта на истој парцели-најмање 5 (пет) метара, а од стамбеног објекта на сусједној парцели-најмање 10 (десет) метара односно од границе сусједне парцеле најмање 3 (три) метра.

(3) Прихватна јама или ђубриште из члана 32. став 3. ове одлуке мора бити удаљен од бунара или другог извора водоснабдјевања најмање 30 (тридесет) метара.

**5. Пчеле**

Члан 35.

(1) Пчеле се могу држати на територији града Бијељине, искључиво ван граница обухваћеним чланом 7. ове одлуке:

а) На изграђеним парцелама са објектима индивидуалног становања и породичним стамбеним зградама, могу се у дворишту држати пчелињаци-до 10 кошница, под условом да су удаљени најмање 10 метара од стамбених објеката, објеката за држање животиња и објеката за снабдјевање водом, а улаз у кошнице не смије бити окренут према овим објектима.

б) Пчелињаци преко 10 кошница могу се држати, односно постављати на отвореном простору тако да су удаљени најмање 50 метара од стамбених објеката, објеката за држање стоке и јавних путева, а улаз у кошнице не смије бити окренут према овим објектима.

(2) Ималац пчела је дужан да предузима све мјере за редовно одржавање пчелињих друштава.

(3) Ако двориште у којем зимују пчеле, користи више власника, односно корисника, пчеле се могу држати под условима из става 2. овог члана само ако се са тим сагласе сви власници, односно корисници дворишта.

(4) Укoликo je пчeлињaк нa пaши вaн нaсeљeнoг мjeстa и држaлaц ниje стaлнo присутaн, бeз oбзирa нa брoj кoшницa, мoрa дa нивoднoм мjeсту истaкнe свoje имe и прeзимe и пуну aдрeсу, a кoшницe дa oбeлeжи рeдним брojeвимa.

**III - НАДЗОР И КАЗНЕНЕ ОДРЕДБЕ**

Члан 36.

Надзор над спровођењем ове Одлуке вршиће комунална полиција, а здравствени надзор животиња - ветеринарска инспекција Града Бијељина.

Члан 37.

Нoвчaнoм кaзнoм у изнoсу oд 150 КМ до 1.500 КМ кaзнићe сe зa прeкршaj физичко лице:

а) ако учини било коју радњу супротну одредби члана 3. ове одлуке;

б) ако посумња да је животиња обољела од неке заразне болести, а не обавијести најближу ветеринарску станицу, или орган управе надлежан за послове ветеринарске инспекције (члан 4. ове одлуке);

в) ако поступи супротно одредби члана 5. ове одлуке;

г) ако убије животињу на начин како је то забрањено одредбом члана 6. ове одлуке;

д) ако држи домаће животиње узони гдје је забрањено држање домаћих животиња (члан 7. ове одлуке);

ђ) ако учини било коју радњу супротну одредби члана 11. ове одлуке

е) ако учини било коју радњу супротну одредби члана 13. ове одлуке;

ж) ако држи украсне и егзотичне птице (птице пјевачице, папагаји и слично) на тераси, на такав начин да угрожава сусједе, пролазнике и загађује животну средину (члан 14. ове одлуке)

з) ако пса држи супротно одредби члана 15. ове одлуке;

и) ако не очисти, не опере и не дезинфикује загађену површину (члан 16. ове одлуке);

ј) ако учини било коју радњу супротну одредби члана 17. ове одлуке;

к) ако учини било коју радњу супротну одредби члана 18. ове одлуке;

л) ако пса кога држи и храни дуже од три дана не пријави ветеринарској служби и не вакцинише га, односно ако пса луталицу не пријави Азилу хигијеничарске службе(члан 19. ове одлуке);

љ) ако не региструје пса на начин прописан одредбом члана 20. ове одлуке;

м) ако уведе пса у објекат и на простор на којима је јасно истакнут знак забране (члан 21. ове одлуке);

н) ако учини радњу забрањену одредбом члана 22. ове одлуке;

њ) ако не обавјести орган управе надлежан за послове ветеринарске инспекције након што пас или мачка озлиједе неко лице или не поступи по налогу ветеринарске инспекције и животињу не смјестиу карантин (члан 23. ове одлуке);

о) ако не поступи по налогу комуналне полиције и ветеринарске инспекције (члан 24. ове одлуке)

п) не обезбиједи услове прописане одредбом члана 25., 26., 27., 28., 29., 30., 31., 32., 33., 34. или 35.

**IV - ПРЕЛАЗНЕ И ЗАВРШНЕ ОДРЕДБЕ**

Члан 39.

Предмети, започети прије ступања на снагу ове Одлуке, окончаће се према одредбама одлуке која је важила у моменту покретања поступка.

Члан 40.

Држаоци дoмaћих живoтaњa у подручју утврђеном чланом 7. ове Одлуке, дужни су да исте измјесте у року од 30 дaнa oд дана ступања на снагу ове Одлуке.

Члан 41.

Ступањем на снагу ове Одлуке престаје да важи Одлука о заштити и држању домаћих животиња на подручју општине Бијељина ("Службени гласник општине Бијељина", број: 22/06).

Члан 42.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШTИНA ГРАДА БИЈЕЉИНА

|  |  |
| --- | --- |
| Брoj: 01-022- /13  Биjeљинa,  Дaтум, \_\_\_\_\_\_\_\_\_2013. гoдинe | П Р E Д С J E Д Н И К СКУПШTИНE ГРАДА БИЈЕЉИНА  Дрaгaн Ђурђeвић |

**О Б Р А З Л О Ж Е Њ Е**

**УЗ ПРИЈЕДЛОГ ОДЛУКЕ О ЗАШТИТИ И ДРЖАЊУ ДОМАЋИХ ЖИВОТИЊА НА ПОДРУЧЈУ ГРАДА БИЈЕЉИНА**

**I - ПРАВНИ ОСНОВ**

У члану 30. Закона о локалној самоуправи („Службени гласник Републике Српске“ бр. 101/04, 42/05 и 118/05) је прописано да Скупштина општине доноси одлуке и друга општа акта и даје њихово аутентично тумачење, а чланом 22. истог закона да општина, у области заштите природних добара и животне средине, има надлежности да одреди и обезбједи одређене услове за држање и заштиту домаћих животиња.

У члану 38. Статута Града Бијељина („Службени гласник Града Бијељина“, број 8/13) је прописано да у оквиру свог дјелокруга, Скупштина Града доноси одлуке и друга општа акта и даје њихово аутентично тумачење, а чланом 20.да Град у комуналној и стамбеној области обавља послове којим уређује начин држања домаћих животиња и кућних љубимаца на подручју Града.

**II - РАЗЛОЗИ ЗА ДОНОШЕЊЕ ОДЛУКЕ**

Одлуком о заштити и држању домаћих животиња на подручју општине Бијељина ("Службени гласник општине Бијељина" број: 22/06) и Oдлуком o комуналном реду нa пoдручjу oпштинe Биjeљинa ("Службeни глaсник општине Биjeљинa", број: 6/05, 23/07, 15/10 и 10/11) су прописани начин и услови држања домаћих животиња и кућних љубимаца на подручју Града.

Ступањем на снагуОдлуке о комуналном реду ("Службeни глaсник Града Биjeљинa", број: 5/13) престалаје да важи Oдлука o комуналном реду нa пoдручjу oпштинe Биjeљинa ("Службeни глaсник општине Биjeљинa", број: 6/05, 23/07, 15/10 и 10/11).

Како важећа Одлука о комуналном реду не прописује начин и услове држања домаћих животиња и кућних љубимаца на подручју Града било је потребно приступити изради нове одлуке.

Због ширења подручја градског подручја укaзaлa сe и пoтрeбa дa сe прoшири зoнa зaбрaнe држaњa дoмaћих живoтињa у грaдскoм пoдручjу, штo je и учиeњeнo oвoм oдлукoм.

**III - ФИНАНСИЈСКА СРЕДСТВА**

За провођење ове одлуке нису потребна финансијска средства.

Бијељина, **ОБРАЂИВАЧ**

Дана **Одјељење за стамбено-комуналне послове и**

**заштиту животне средине**

**Градоначелник Града Бијељина утврдио је ПРИЈЕДЛОГ ОДЛУКЕ О ЗАШТИТИ И ДРЖАЊУ ДОМАЋИХ ЖИВОТИЊА НА ПОДРУЧЈУ ГРАДА БИЈЕЉИНА, те га прослеђује Скупштини Града на претрес и усвајање.**

**ГРАДОНАЧЕЛНИК**

**ГРАДА БИЈЕЉИНА**